ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰਮੰਡਲ ਖੇਡਾਂ 2022 ਵਿੱਚ ਸਿਲਵਰ ਮੈਡਲ ਜਿੱਤਣ 'ਤੇ ਵੇਟਲਿਫਟਰ ਬਿੰਦਯਾਰਾਣੀ ਦੇਵੀ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵੇਟਲਿਫਟਰ ਬਿੰਦਯਾਰਾਣੀ ਦੇਵੀ ਨੂੰ ਬਰਮਿੰਘਮ ਰਾਸ਼ਟਰਮੰਡਲ ਖੇਡਾਂ 2022 ਵਿੱਚ ਸਿਲਵਰ ਮੈਡਲ ਜਿੱਤਣ 'ਤੇ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਰਾਸ਼ਟਰਮੰਡਲ ਖੇਡਾਂ, ਬਰਮਿੰਘਮ ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਬਿੰਦਯਾਰਾਣੀ ਦੇਵੀ ਨੂੰ ਵਧਾਈਆਂ। ਇਹ ਉਪਲਬਧੀ ਉਨ੍ਹਾਂ ਦੀ ਲਗਨ ਦੀ ਅਭਿਵਿਅਕਤੀ ਹੈ ਅਤੇ ਇਸ ਨੇ ਹਰੇਕ ਭਾਰਤੀ ਨੂੰ ਬਹੁਤ ਖੁਸ਼ੀ ਦਿੱਤੀ ਹੈ। ਮੈਂ ਭਵਿੱਖ ਦੇ ਪ੍ਰਯਤਨਾਂ ਦੇ ਲਈ ਉਨ੍ਹਾਂ ਨੂੰ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।"
ਵਿੱਤ ਮੰਤਰਾਲਾ
ਆਮਦਨ ਕਰ ਵਿਭਾਗ ਵੱਲੋਂ ਪੰਜਾਬ ਅਤੇ ਹਰਿਆਣਾ ਵਿੱਚ ਛਾਪੇਮਾਰੀ ਕੀਤੀ ਗਈ
ਆਮਦਨ ਕਰ ਵਿਭਾਗ ਨੇ 08.09.2021 ਨੂੰ ਪੰਜਾਬ ਵਿੱਚ ਸਥਿਤ ਤਿੰਨ ਪ੍ਰਮੁੱਖ ਕਮਿਸ਼ਨ ਏਜੰਟ ਸਮੂਹਾਂ 'ਤੇ ਛਾਪੇਮਾਰੀ ਅਤੇ ਜ਼ਬਤੀ ਕਾਰਵਾਈਆਂ ਕੀਤੀਆਂ, ਜਿਸ ਤਹਿਤ ਪੰਜਾਬ ਅਤੇ ਹਰਿਆਣਾ ਦੇ ਬਹੁਤ ਸਾਰੇ ਟਿਕਾਣਿਆਂ ਨੂੰ ਕਵਰ ਕੀਤਾ ਗਿਆ। ਇਹ ਸਮੂਹ ਸਟੀਲ ਰੋਲਿੰਗ ਮਿੱਲ, ਕੋਲਡ ਸਟੋਰੇਜ, ਜਨਰਲ ਮਿੱਲਾਂ, ਗਹਿਣਿਆਂ ਦੀ ਦੁਕਾਨ, ਪੋਲਟਰੀ, ਰਾਈਸ ਮਿੱਲ, ਆਇਲ ਮਿੱਲ, ਆਟਾ ਮਿੱਲ ਚਲਾਉਣ ਦੇ ਕਾਰੋਬਾਰ ਤੋਂ ਇਲਾਵਾ ਕਮਿਸ਼ਨ ਏਜੰਟਾਂ ਦੇ ਕਾਰੋਬਾਰ ਵਿੱਚ ਵੀ ਲੱਗੇ ਹੋਏ ਹਨ।
ਖੋਜ ਕਾਰਵਾਈ ਤੋਂ ਪਤਾ ਲੱਗਾ ਕਿ ਇਹ ਸਮੂਹ ਆਪਣੀ ਕਾਰੋਬਾਰੀ ਆਮਦਨ ਨੂੰ ਲੁਕਾ ਰਹੇ ਹਨ ਅਤੇ ਖਰਚਿਆਂ ਨੂੰ ਵਧਾ ਰਹੇ ਹਨ। ਉਹ ਪ੍ਰਾਪਤ ਹੋਈਆਂ ਅਤੇ ਨਕਦ ਭੁਗਤਾਨ ਕੀਤੀਆਂ ਗਈਆਂ ਜ਼ਿਆਦਾਤਰ ਰਕਮਾਂ ਦਾ ਲੇਖਾ ਜੋਖਾ ਨਹੀਂ ਕਰਦੇ। ਇਸ ਤੋਂ ਇਲਾਵਾ, ਅਚੱਲ ਸੰਪਤੀਆਂ ਦੀ ਪ੍ਰਾਪਤੀ ਲਈ ਨਕਦ ਵਿੱਚ ਪੈਸੇ ਦੇ ਭੁਗਤਾਨ ਨੂੰ ਦਰਸਾਉਂਦੇ ਕੁਝ ਦਸਤਾਵੇਜ਼ ਬਰਾਮਦ ਅਤੇ ਜ਼ਬਤ ਕੀਤੇ ਗਏ ਹਨ। ਇੱਕ ਸਮੂਹ ਵਿੱਚ, ਇਹ ਪਾਇਆ ਗਿਆ ਹੈ ਕਿ ਫਸਲਾਂ ਦੀ ਖਰੀਦ ਵਾਢੀ ਦੇ ਸਮੇਂ ਦੌਰਾਨ ਘੱਟ ਕੀਮਤ 'ਤੇ ਕੀਤੀ ਗਈ ਹੈ, ਜਦ ਕਿ ਸਮਾਨ ਨੂੰ ਕੋਲਡ ਸਟੋਰੇਜ ਵਿੱਚ ਸਟੋਰ ਕਰਨ ਤੋਂ ਬਾਅਦ ਬਹੁਤ ਉੱਚੀਆਂ ਦਰਾਂ 'ਤੇ ਵਿਕਰੀ ਕੀਤੀ ਗਈ ਹੈ। ਹੋਰ ਸਮੂਹਾਂ ਵਿੱਚ ਵੀ ਇਸੇ ਤਰ੍ਹਾਂ ਦੀ ਕਾਰਜਪ੍ਰਣਾਲੀ ਪਾਈ ਗਈ ਹੈ। ਮੁੱਖ ਪੜਤਾਲਾਂ ਹੇਠ ਲਿਖੇ ਅਨੁਸਾਰ ਹਨ:
1. ਕਈ ਬਹੀ ਖ਼ਾਤੇ  ਲਾਡੂ ਲਿਪੀ ਵਿੱਚ ਮਿਲੇ ਹਨ, ਜੋ ਕਿ ਕਰੋੜਾਂ ਵਿੱਚ ਚੱਲ ਰਹੇ ਮਹੱਤਵਪੂਰਨ ਗੈਰ ਲੇਖਾ-ਜੋਖਾ ਲੈਣ-ਦੇਣ ਨੂੰ ਦਰਸਾਉਂਦੇ ਹਨ। ਇਨ੍ਹਾਂ ਬਹੀ ਖਾਤਿਆਂ ਨੂੰ ਇੱਕ ਮਾਹਰ ਦੀ ਸਹਾਇਤਾ ਨਾਲ ਸਮਝਿਆ ਜਾ ਰਿਹਾ ਹੈ। ਕੁਝ ਕਾਰੋਬਾਰੀ ਮਾਮਲਿਆਂ ਦੇ ਖਾਤਿਆਂ ਦੀਆਂ ਬਹੀਆਂ ਦੇ ਸਮਾਨਾਂਤਰ ਸੈੱਟ ਵੀ ਮਿਲੇ ਹਨ, ਜੋ ਕਿ ਸਾਲਾਨਾ ਅਧਾਰ 'ਤੇ ਕਰੋੜਾਂ ਵਿੱਚ ਚੱਲ ਰਹੀਆਂ ਕੁੱਲ ਕਾਰੋਬਾਰੀ ਪ੍ਰਾਪਤੀਆਂ ਨੂੰ ਲੁਕਾਉਣ ਨੂੰ ਦਰਸਾਉਂਦੇ ਹਨ।
2. ਇਹ ਪਾਇਆ ਗਿਆ ਹੈ ਕਿ ਕਿਸਾਨਾਂ ਨੂੰ ਕਰੋੜਾਂ ਦੀ ਨਕਦੀ ਵਿੱਚ ਅਡਵਾਂਸ ਦਿੱਤਾ ਜਾਂਦਾ ਹੈ ਅਤੇ ਪ੍ਰਤੀ ਮਹੀਨਾ 1.5 % ਤੋਂ 3.00 % ਦੀ ਵਿਆਜ ਦਰ ਲਗਾਈ ਜਾਂਦੀ ਹੈ। ਵਿਆਜ ਨਕਦ ਵਿੱਚ ਪ੍ਰਾਪਤ ਹੁੰਦਾ ਹੈ ਅਤੇ ਖਾਤੇ ਦੀਆਂ ਕਿਤਾਬਾਂ ਵਿੱਚ ਨਹੀਂ ਦਿਖਾਇਆ ਜਾਂਦਾ। ਪੋਲਟਰੀ ਕਾਰੋਬਾਰ ਅਤੇ ਚੌਲ ਸ਼ੈਲਰ ਸਬੰਧੀ 9.00 ਕਰੋੜ ਰੁਪਏ ਤੋਂ ਵੱਧ ਕੀਮਤ ਦੀ ਖਰੀਦ ਅਤੇ ਵਿਕਰੀ ਸਾਹਮਣੇ ਆਈ ਹੈ।
3. ਜਲੰਧਰ ਵਿੱਚ ਸਥਿਤ ਇੱਕ ਇਮਾਰਤ ਵਿੱਚੋਂ 1.29 ਕਰੋੜ ਰੁਪਏ ਦੀ ਬੇਹਿਸਾਬੀ ਵਿਕਰੀ ਦੇ ਵੇਰਵੇ ਵੀ ਮਿਲੇ ਹਨ।
4. ਕਰਮਚਾਰੀਆਂ ਦੇ ਨਾਂ 'ਤੇ ਦੋ ਸ਼ੱਕੀ ਬੇਨਾਮੀ ਫਰਮਾਂ ਦਾ ਪਤਾ ਲਗਾਇਆ ਗਿਆ ਹੈ, ਜਿਨ੍ਹਾਂ ਦਾ ਟਰਨਓਵਰ ਪ੍ਰਤੀ ਸਾਲ ਕਰੋੜਾਂ ਵਿੱਚ ਹੈ।
5. ਇੰਨ੍ਹਾਂ ਵਿੱਚੋਂ ਇੱਕ ਵਿੱਚ, ਮੁੱਖ ਮੁਲਾਂਕਣਕਰਤਾ ਨੇ ਸਵੀਕਾਰ ਕੀਤਾ ਹੈ ਕਿ ਆਮਦਨ ਕਰ ਐਕਟ, 1961 ਦੀ ਧਾਰਾ 40 ਏ  ਦੀ ਉਲੰਘਣਾ ਵਿੱਚ ਭੁਗਤਾਨਾਂ ਨੂੰ ਸਾਲਾਂ ਵਿੱਚ ਕਰੋੜਾਂ ਵਿੱਚ ਕੀਤਾ ਗਿਆ ਹੈ, ਜਿਸ ਦਾ ਬਾਅਦ ਵਿੱਚ ਬਹੀ ਖਾਤਿਆਂ ਵਿੱਚ ਵੱਖ-ਵੱਖ ਇੰਦਰਾਜ ਕੀਤਾ ਗਿਆ ਹੈ।
6. ਸਟੀਲ ਰੋਲਿੰਗ ਮਿੱਲਾਂ ਵਿੱਚ, ਤਿਆਰ ਮਾਲ ਦੇ ਸਟਾਕ ਵਿੱਚ ਫ਼ਰਕ ਪਾਇਆ ਗਿਆ ਹੈ ਅਤੇ ਕੱਚੇ ਮਾਲ  ਦਾ ਸਟਾਕ ਲੈਣਾ ਜਾਰੀ ਹੈ। 25 ਲੱਖ ਰੁਪਏ ਤੋਂ ਵੱਧ ਦੇ ਤਿਆਰ ਮਾਲ ਦਾ ਬੇਹਿਸਾਬ ਸਟਾਕ ਅਜੇ ਤੱਕ ਤਿਆਰ ਕੀਤਾ ਗਿਆ ਹੈ।
7. 3.40 ਕਰੋੜ ਰੁਪਏ ਦੀ ਅਚੱਲ ਸੰਪਤੀ ਵਿੱਚ ਬੇਹਿਸਾਬ ਨਿਵੇਸ਼ ਦਾ ਪਤਾ ਲਗਾਇਆ ਗਿਆ ਹੈ ਅਤੇ ਖੋਜ ਦੌਰਾਨ ਕਵਰ ਕੀਤੀਆਂ ਗਈਆਂ ਸੰਪਤੀਆਂ ਦੇ ਮਾਲਕਾਂ ਦੁਆਰਾ ਸਵੀਕਾਰ ਵੀ ਕੀਤਾ ਗਿਆ ਹੈ।
8. ਕੁਝ ਇਮਾਰਤਾਂ ਵਿੱਚੋਂ ਮਿਲੇ ਡਿਜੀਟਲ ਸਬੂਤ ਜ਼ਬਤ ਕੀਤੇ ਗਏ ਹਨ, ਜਿਨ੍ਹਾਂ ਦਾ ਵਿਸ਼ਲੇਸ਼ਣ ਜਾਰੀ ਹੈ।
9. ਖੋਜ ਟੀਮ ਦੁਆਰਾ ਕਿਸੇ ਇੱਕ ਸਮੂਹ ਦੇ ਪਰਿਵਾਰਕ ਮੈਂਬਰਾਂ ਨੂੰ ਬਿਨਾ ਵਿਆਜ ਦੇ ਕਰਜ਼ੇ/ਅਡਵਾਂਸ ਦੇ ਰੂਪ ਵਿੱਚ ਕਾਰੋਬਾਰੀ ਫੰਡਾਂ ਨੂੰ ਬਦਲਣ ਦਾ ਪਤਾ ਲਗਾਇਆ ਗਿਆ ਹੈ।
10. ਇਨ੍ਹਾਂ ਸਮੂਹਾਂ ਵਿੱਚ ਕੁੱਲ 1.70 ਕਰੋੜ ਰੁਪਏ ਦੀ ਬੇਹਿਸਾਬੀ ਨਕਦੀ ਪਾਈ ਗਈ ਹੈ। 1.50 ਕਰੋੜ ਰੁਪਏ ਮੁੱਲ ਦੇ ਬੇਹਿਸਾਬੇ ਗਹਿਣੇ ਮਿਲੇ ਹਨ। 1.50 ਕਰੋੜ ਰੁਪਏ ਮੁੱਲ ਦਾ ਆਟੇ ਦਾ ਅਸਪੱਸ਼ਟ ਸਟਾਕ ਵੀ ਮਿਲਿਆ ਹੈ। ਅੱਠ ਬੈਂਕ ਲਾਕਰਾਂ ਨੂੰ ਬੰਦ ਕੀਤਾ ਗਿਆ ਹੈ, ਜੋ ਅੱਜ ਤੱਕ ਚੱਲ ਰਹੇ ਸਨ।
ਤਲਾਸ਼ੀ ਮੁਹਿੰਮ ਅਜੇ ਵੀ ਜਾਰੀ ਹੈ ਅਤੇ ਹੋਰ ਤਫਤੀਸ਼ ਕੀਤੀ ਜਾ ਰਹੀ ਹੈ।
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਸੂਚਨਾ ਟੈਕਨਾਲੋਜੀ ਮੰਤਰੀ ਰਵੀ ਸ਼ੰਕਰ ਪ੍ਰਸਾਦ ਨੇ ਕੋਵਿਡ ਵੈਕਸੀਨ ਇੰਟੈਲੀਜੈਂਸ ਨੈੱਟਵਰਕ  ਪ੍ਰਣਾਲੀ ਦੀ ਮਜ਼ਬੂਤੀ ਲਈ ਗ੍ਰੈਂਡ ਚੈਂਲੇਂਜ ਦੀ ਸ਼ੁਰੂਆਤ ਦਾ ਐਲਾਨ ਕੀਤਾ
ਕੋਵਿਨ ਇੱਕ ਡਿਜੀਟਲ ਪਲੇਟਫਾਰਮ ਹੈ ਜਿਸਦੀ ਵਰਤੋਂ ਕੋਵਿਡ ਵੈਕਸੀਨ ਵੰਡ ਪ੍ਰਣਾਲੀ ਨੂੰ ਕੌਮੀ ਪੱਧਰ 'ਤੇ ਪ੍ਰਭਾਵਸ਼ਾਲੀ ਢੰਗ ਨਾਲ ਲਾਗੂ ਕਰਨ ਅਤੇ ਅੱਗੇ ਵਧਾਉਣ ਲਈ ਕੀਤੀ ਜਾਵੇਗੀ
ਇਹ ਚੁਣੌਤੀ ਨਵੀਨ ਸਟਾਰਟ ਅੱਪ ਅਤੇ ਉੱਭਰ ਰਹੇ ਟੈਕਨਾਲੋਜੀ ਮਾਹਰਾਂ ਦੀ ਭਾਗੀਦਾਰੀ ਨੂੰ ਕੋਵਿਨ ਪਲੇਟਫਾਰਮ ਨੂੰ ਵਧਾਉਣ ਅਤੇ ਅੱਗੇ ਲਿਜਾਣ ਲਈ ਸੱਦਾ ਦਿੰਦੀ ਹੈ
ਹਿੱਸਾ ਲੈਣ ਵਾਲੇ https://meitystartuphub.in 'ਤੇ 23 ਦਸੰਬਰ 2020 ਤੋਂ 15 ਜਨਵਰੀ 2021 ਤੱਕ ਰਜਿਸਟਰ ਕਰ ਸਕਦੇ ਹਨ
ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ  ਨੇ ਇਲੈਕਟ੍ਰਾਨਿਕਸ ਅਤੇ ਸੂਚਨਾ ਟੈਕਨਾਲੋਜੀ ਮੰਤਰਾਲੇ ਦੇ ਨਾਲ ਮਿਲ ਕੇ ਕੋਵਿਡ ਟੀਕਾਕਰਨ ਇੰਟੈਲੀਜੈਂਸ ਨੈਟਵਰਕ  ਪ੍ਰਣਾਲੀ ਨੂੰ ਮਜਬੂਤ ਕਰਨ ਲਈ ਇੱਕ ਵੱਡੀ ਚੁਣੌਤੀ "ਕੋਵਿਨ" ਦੀ ਸ਼ੁਰੂਆਤ ਕਰਨ ਦਾ ਐਲਾਨ ਕੀਤਾ ਹੈ, ਜਿਸ ਦੀ ਵਰਤੋਂ ਕੋਵਿਡ ਵੈਕਸੀਨ ਵੰਡ ਪ੍ਰਣਾਲੀ ਲਈ ਕੌਮੀ ਪੱਧਰ 'ਤੇ ਪ੍ਰਭਾਵਸ਼ਾਲੀ ਢੰਗ ਨਾਲ ਕੰਮ ਕਰਨ ਅਤੇ ਇਸ ਨੂੰ ਵਧਾਉਣ ਲਈ ਕੀਤੀ ਜਾਵੇਗੀ।
ਕੇਂਦਰੀ ਮੰਤਰੀ ਰਵੀ ਸ਼ੰਕਰ ਪ੍ਰਸਾਦ ਨੇ ਕਿਹਾ, “ਕੋਵਿਡ-19 ਵਿਰੁੱਧ ਸਾਡੀ ਲੜਾਈ ਵਿੱਚ ਭਾਰਤ ਦੇ ਨਵੀਨਤਾਕਾਰਾਂ ਨੇ ਅਹਿਮ ਭੂਮਿਕਾ ਨਿਭਾਈ ਹੈ। ਮੈਂ ਕੋਵਿਡ-19 ਦੇ ਟੀਕਾਕਰਣ ਪ੍ਰੋਗਰਾਮ ਨੂੰ ਪੂਰੇ ਭਾਰਤ ਵਿੱਚ ਲਾਗੂ ਕਰਨ ਲਈ ਕੋਵਿਨ ਪਲੇਟਫਾਰਮ ਨੂੰ ਮਜ਼ਬੂਤ ਕਰਨ ਲਈ ਵਿਸ਼ਾਲ ਚੁਣੌਤੀ ਲਈ ਨਵੀਨਤਾਕਾਰਾਂ ਅਤੇ ਸਟਾਰਟ ਅੱਪਸ ਨੂੰ ਸੱਦਾ ਦਿੰਦਾ ਹਾਂ। ”
ਐਮਐਸਐਚ  ਪੋਰਟਲ 'ਤੇ ਲਾਂਚ ਕਰਨ ਲਈ, ਭਾਰਤੀ ਤਕਨੀਕੀ ਸਟਾਰਟ ਅੱਪ ਸਪੇਸ ਵਿੱਚ ਸਾਰਥਕ ਤਾਲਮੇਲ ਬਣਾਉਣ ਦੀ ਦਿਸ਼ਾ ਵਿੱਚ ਇਲੈਕਟ੍ਰਾਨਿਕਸ ਅਤੇ ਸੂਚਨਾ ਟੈਕਨਾਲੋਜੀ ਮੰਤਰਾਲੇ ਦੀ ਸਰਪ੍ਰਸਤੀ ਹੇਠ ਵਿਕਸਤ ਇੱਕ ਸਹਿਯੋਗੀ ਮੰਚ 'ਕੋਵਿਨ ਚੈਲੇਂਜ' ਨੇ ਪ੍ਰਤਿਭਾਸ਼ਾਲੀ ਅਤੇ ਨਵੀਨ ਸਟਾਰਟ ਅੱਪ ਅਤੇ ਉਭਰਦੀ ਹੋਈ ਟੈਕਨਾਲੋਜੀ ਮਾਹਰਾਂ ਦੀ ਭਾਗੀਦਾਰੀ ਅਤੇ ਪੈਮਾਨੇ 'ਤੇ ਭਾਗੀਦਾਰੀ ਨੂੰ ਸੱਦਾ ਦਿੱਤਾ ਹੈ। ਐਮਐਚਐਫਡਬਲਯੂ ਨੇ ਤਕਨਾਲੋਜੀ ਦੇ ਵਿਕਾਸ ਦੇ ਸੱਤ  ਧਿਆਨ ਕੇਂਦਰਿਤ ਖੇਤਰਾਂ ਦੀ ਸ਼ਨਾਖਤ ਕੀਤੀ ਹੈ ਤਾਂ ਜੋ ਸੰਪੂਰਨ ਤੌਰ 'ਤੇ ਵੈਕਸੀਨ ਵੰਡ ਪ੍ਰਣਾਲੀ  ਨੂੰ ਸਮੁੱਚੇ ਅਤੇ ਪ੍ਰਭਾਵੀ ਢੰਗ ਨਾਲ ਦੇਸ਼ ਭਰ ਵਿੱਚ ਸਹਿਜ ਪ੍ਰਸ਼ਾਸਨ ਨਾਲ ਜੁੜੀਆਂ ਸੰਭਾਵਿਤ ਹੱਦਾਂ ਨਾਲ ਨਜਿੱਠਿਆ ਜਾ ਸਕੇ। ਇਹ ਚੁਣੌਤੀਆਂ ਬੁਨਿਆਦੀ ਢਾਂਚੇ, ਨਿਗਰਾਨੀ ਅਤੇ ਪ੍ਰਬੰਧਨ, ਗਤੀਸ਼ੀਲ ਲਰਨਿੰਗ ਅਤੇ ਸੂਚਨਾ ਪ੍ਰਣਾਲੀਆਂ, ਮਨੁੱਖੀ ਸਰੋਤਾਂ ਦੀਆਂ ਰੁਕਾਵਟਾਂ-ਤਕਨੀਕੀ ਸਮਰੱਥਾਵਾਂ, ਵੈਕਸੀਨ ਲੌਜਿਸਟਿਕਸ ਪ੍ਰਬੰਧਨ ਅਤੇ ਅਸਲ ਲਾਭਪਾਤਰੀਆਂ ਦੇ ਅਸਲ ਸਮੇਂ ਦੇ ਟੀਕਾਕਰਨ ਤੋਂ ਬਾਅਦ ਕਿਸੇ ਵੀ ਮਾੜੀ ਘਟਨਾ ਲਈ ਸੂਚੀਬੱਧ ਲਾਭਪਾਤਰੀਆਂ ਨਾਲ ਜੁੜੇ ਪ੍ਰਮੁੱਖਤਾ ਵਾਲੇ ਖੇਤਰਾਂ ਨੂੰ ਵਿਆਪਕ ਰੂਪ ਵਿੱਚ ਹੱਲ ਕਰਨ ਦੀ ਕੋਸ਼ਿਸ਼ ਕਰਦੀਆਂ ਹਨ।
ਚੈਲੇਂਜ ਲਈ ਪੰਜੀਕਰਣ ਪ੍ਰਕਿਰਿਆ meitystartuphub.in 'ਤੇ 23 ਦਸੰਬਰ 2020 ਨੂੰ ਸ਼ੁਰੂ ਹੋਈ ਅਤੇ ਇਹ ਪੋਰਟਲ ਹਿੱਸਾ ਲੈਣ ਵਾਲਿਆਂ ਲਈ 15 ਜਨਵਰੀ 2021 ਤੱਕ ਅਰਜ਼ੀ ਦੇਣ ਲਈ ਖੁੱਲ੍ਹਾ ਹੈ। ਚੋਟੀ ਦੇ 5 ਬਿਨੈਕਾਰਾਂ ਦੀ ਹੱਲ ਲਈ ਪਲੇਟਫ਼ਾਰਮ ਨਾਲ ਸੰਭਾਵਿਤ ਏਕੀਕ੍ਰਿਤ ਕੁਸ਼ਲਤਾ ਨੂੰ ਪਰਖਣ ਲਈ ਕੋਵਿਨ ਏਪੀਆਈਜ਼  ਦਿੱਤੇ ਜਾਣਗੇ। ਇਸ ਪੜਾਅ 'ਤੇ ਹਰੇਕ ਸ਼ਾਰਟਲਿਸਟ ਕੀਤੇ ਬਿਨੈਕਾਰ ਕੋਲ ਆਪਣੀਆਂ ਲੌਜਿਸਟਿਕ ਲੋੜਾਂ ਨੂੰ ਕਵਰ ਕਰਦੇ ਹੋਏ 2 ਲੱਖ ਰੁਪਏ ਜਿੱਤਣ ਦਾ ਇੱਕ ਮੌਕਾ ਹੈ। ਇੱਕ ਵਾਰ ਓਪਨ ਏਪੀਆਈਜ਼ ਦੁਆਰਾ ਪਲੇਟਫਾਰਮ ਨਾਲ ਜੁੜੇ ਹੱਲਾਂ ਦਾ ਮੁਲਾਂਕਣ ਅਤੇ ਮਾਪਯੋਗਤਾ ਲਈ ਮੁਲਾਂਕਣ ਕੀਤਾ ਜਾਵੇਗਾ। ਕਲਾਊਡ 'ਤੇ ਵਿਕਸਤ ਹੱਲਾਂ ਦੇ ਸਫਲ ਹਸਤਾਂਤਰਣ ਤੋਂ ਬਾਅਦ ਚੁਣੌਤੀ ਦੇ ਚੋਟੀ ਦੇ 2 ਪ੍ਰਤੀਯੋਗੀਆਂ ਨੂੰ ਕ੍ਰਮਵਾਰ 40 ਲੱਖ ਰੁਪਏ ਅਤੇ 20 ਲੱਖ ਰੁਪਏ ਦਾ ਇਨਾਮ ਦਿੱਤਾ ਜਾਵੇਗਾ ਜਿਸ ਨੂੰ ਏਕੀਕਰਨ ਤੋਂ ਬਿਨਾਂ ਕੋਵਿਨ ਹੋਸਟ ਕਰਦਾ ਹੈ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦੱਖਣ-ਪੱਛਮੀ ਮਾਨਸੂਨ ਦੀ ਉੱਤਰੀ ਹੱਦ  ਦਾ ਬਾੜਮੇਰ, ਭੀਲਵਾੜਾ, ਧੋਲਪੁਰ, ਅਲੀਗੜ, ਮੇਰਠ, ਅੰਬਾਲਾ ਅਤੇ ਅੰਮ੍ਰਿਤਸਰ ਤੋਂ ਲੰਘਣਾ ਜਾਰੀ ਹੈ
ਭਾਰਤੀ ਮੌਸਮ ਵਿਭਾਗ  ਦੇ ਰਾਸ਼ਟਰੀ ਮੌਸਮ ਭਵਿੱਖਵਾਣੀ ਕੇਂਦਰ  ਅਨੁਸਾਰ:

ਆਲ ਇੰਡੀਆ ਮੌਸਮ ਸੰਖੇਪ ਅਤੇ ਭਵਿੱਖਵਾਣੀ ਬੁਲੇਟਿਨ
ਦੱਖਣ-ਪੱਛਮੀ ਮਾਨਸੂਨ ਦੀ ਉੱਤਰੀ ਹੱਦ  ਦਾ ਲੇਟੀਚਿਊਡ 26 ਡਿਗਰੀ ਨੋਰਥ /ਲਾਂਗੀਚਿਊਡ 70 ਡਿਗਰੀ ਈਸਟ ਨਾਲ ਬਾੜਮੇਰ, ਭੀਲਵਾੜਾ, ਧੋਲਪੁਰ, ਅਲੀਗੜ, ਮੇਰਠ, ਅੰਬਾਲਾ ਅਤੇ ਅੰਮ੍ਰਿਤਸਰ ਤੋਂ ਲੰਘਣਾ ਜਾਰੀ ਹੈ।
ਮੌਸਮ ਦੀਆਂ ਸਥਿਤੀਆਂ, ਵੱਡੇ ਪੱਧਰ ਤੇ ਵਾਯੂਮੰਡਲ ਦੀਆਂ ਵਿਸ਼ੇਸ਼ਤਾਵਾਂ ਅਤੇ ਗਤੀਸ਼ੀਲ ਮਾਡਲਾਂ ਦੁਆਰਾ ਹਵਾ ਦੇ ਨਮੂਨੇ ਤੋਂ ਪਤਾ ਚੱਲਦਾ ਹੈ ਕਿ ਅਗਲੇ ਦਿਨਾਂ ਦੌਰਾਨ ਰਾਜਸਥਾਨ, ਪੱਛਮੀ ਉੱਤਰ ਪ੍ਰਦੇਸ਼, ਹਰਿਆਣਾ, ਚੰਡੀਗੜ੍ਹ ਅਤੇ ਦਿੱਲੀ ਦੇ ਬਾਕੀ ਹਿੱਸਿਆਂ ਵਿੱਚ ਦੱਖਣ-ਪੱਛਮੀ ਮਾਨਸੂਨ ਦੇ ਹੋਰ ਅੱਗੇ ਵਧਣ ਲਈ ਅਗਲੇ 5 ਦਿਨਾਂ ਦੌਰਾਨ ਕੋਈ ਢੁਕਵੀਂ ਸਥਿਤੀ ਪੈਦਾ ਹੋਣ ਦੀ ਕੋਈ ਸੰਭਾਵਨਾ ਨਹੀਂ ਹੈ।
ਅਗਲੇ 5 ਦਿਨਾਂ ਦੌਰਾਨ ਪੱਛਮੀ ਭਾਰਤ ਦੇ ਉੱਤਰ ਪੱਛਮੀ, ਮੱਧ ਅਤੇ ਭਾਰਤੀ ਪੇਨੀਂਸੁਲਰ ਦੇ ਪੱਛਮੀ ਹਿੱਸਿਆਂ ਵਿੱਚ ਬਾਰਸ਼ ਦੀ ਗਤੀਵਿਧੀ ਦੀ ਵਧੇਰੇ ਸੰਭਾਵਨਾ ਹੈ। ਇਸ ਪ੍ਰਭਾਵਿਤ ਮੌਨਸੂਨ ਗਤੀਵਿਧੀ ਦੇ ਅਰਸੇ ਦੌਰਾਨ ਇਨ੍ਹਾਂ ਇਲਾਕਿਆਂ ਵਿੱਚ ਬਿਜਲੀ ਅਤੇ ਤੂਫ਼ਾਨ ਨਾਲ ਵੱਖ-ਵੱਖ ਥਾਵਾਂ ਤੇ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ।
ਦੱਖਣ-ਪੱਛਮੀ ਹਵਾਵਾਂ ਨਾਲ ਭਰੀਆਂ ਤੇਜ਼ ਨਮੀ ਦੇ ਪ੍ਰਭਾਵ ਅਧੀਨ; ਅਗਲੇ 5 ਦਿਨਾਂ ਦੌਰਾਨ ਬਿਹਾਰ, ਪੱਛਮੀ ਬੰਗਾਲ ਅਤੇ ਸਿੱਕਮ ਅਤੇ ਉੱਤਰ-ਪੂਰਬੀ ਰਾਜਾਂ ਵਿੱਚ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ। ਅਗਲੇ 3 ਦਿਨਾਂ ਦੌਰਾਨ ਅਰੁਣਾਚਲ ਪ੍ਰਦੇਸ਼ ਅਤੇ ਨਾਗਾਲੈਂਡ, ਮਨੀਪੁਰ, ਮਿਜੋਰਮ ਅਤੇ ਤ੍ਰਿਪੁਰਾ ਵਿੱਚ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ। 29 ਜੂਨ ਤੋਂ 30 ਜੂਨ ਦੇ ਦੌਰਾਨ ਆਸਾਮ ਅਤੇ ਮੇਘਾਲਿਆ ਅਤੇ 30 ਜੂਨ -02 ਜੁਲਾਈ, 2021 ਦੌਰਾਨ ਬਿਹਾਰ ਅਤੇ ਉਪ-ਹਿਮਾਲੀਅਨ ਪੱਛਮੀ ਬੰਗਾਲ ਅਤੇ ਸਿੱਕਮ ਵਿਖੇ ਵੀ ਵੱਖ ਵੱਖ ਥਾਵਾਂ ਤੇ ਬਾਰਸ਼ ਦੀ ਸੰਭਾਵਨਾ ਹੈ।
ਇਸ ਤੋਂ ਬਾਅਦ, ਨਮੀ ਵਾਲੀਆਂ ਪੂਰਬੀ ਹਵਾਵਾਂ ਵਿੱਚ ਤੇਜ਼ੀ ਆਉਣ ਦੀ ਸੰਭਾਵਨਾ ਹੈ, ਜਿਸ ਨਾਲ ਸਾਰੇ ਉੱਤਰ ਬਿਹਾਰ, ਉੱਤਰ ਪ੍ਰਦੇਸ਼ ਅਤੇ ਉੱਤਰਾਖੰਡ ਦੀਆਂ ਹਿਮਾਲਿਆਈ ਪਹਾੜੀਆਂ ਵਿੱਚ 1 ਤੋਂ 3 ਜੁਲਾਈ ਦੌਰਾਨ ਬਾਰਸ਼ ਦੀਆਂ ਗਤੀਵਿਧੀਆਂ ਵਿਚ ਵਾਧਾ ਹੋ ਸਕਦਾ ਹੈ ਅਤੇ ਇਸ ਕਾਰਨ ਇਹਨਾਂ ਖੇਤਰਾਂ ਦੀਆਂ ਆਰੰਭਕ ਨਦੀਆਂ ਵਿੱਚ ਪਾਣੀ ਦਾ ਵੇਗ ਵੱਧ ਸਕਦਾ ਹੈ ਅਤੇ ਇਨ੍ਹਾਂ ਖੇਤਰਾਂ ਵਿੱਚ ਓਵਰ ਫਲੋ ਹੋ ਸਕਦਾ ਹੈ। ਉੱਤਰਾਖੰਡ ਅਤੇ ਪੂਰਬੀ ਉੱਤਰ ਪ੍ਰਦੇਸ਼ ਦੇ ਅਤੇ ਹਿਮਾਲਿਆਈ ਪਹਾੜੀਆਂ ਵਿਚ 01 ਤੋਂ 03 ਜੁਲਾਈ, 2021 ਦੇ ਦੌਰਾਨ ਭਾਰੀ ਤੋਂ ਬਹੁਤ ਭਾਰੀ ਬਾਰਸ਼ ਹੋਣ ਦੀ ਸੰਭਾਵਨਾ ਹੈ।
30 ਜੂਨ ਅਤੇ 01 ਜੁਲਾਈ, 2021 ਨੂੰ ਹਰਿਆਣਾ ਅਤੇ ਪੱਛਮੀ ਉੱਤਰ ਪ੍ਰਦੇਸ਼ ਵਿਚ ਤੇਜ਼ ਸਤਹੀ ਹਵਾਵਾਂ  ਚਲ ਸਕਦੀਆਂ ਹਨ।
ਅਗਲੇ 24 ਘੰਟਿਆਂ ਦੌਰਾਨ ਬਿਹਾਰ, ਝਾਰਖੰਡ ਅਤੇ ਗੰਗਾ ਪੱਛਮੀ ਬੰਗਾਲ ਵਿੱਚ ਅਕਸਰ ਬੱਦਲਵਾਹੀ ਬਣੇ ਰਹਿਣ ਦੀ ਸੰਭਾਵਨਾ ਹੈ। ਇਸ ਨਾਲ ਬਾਹਰ ਰਹਿਣ ਵਾਲੇ ਲੋਕਾਂ ਅਤੇ ਪਸ਼ੂਆਂ ਨੂੰ ਸਟਾਂ ਲੱਗ ਸਕਦੀਆਂ ਹਨ ਜੋ ਮੌਤ ਦਾ ਕਾਰਨ ਵੀ ਬਣ ਸਕਦੀਆਂ ਹਨ। ਣ ਦੀ ਜਾਨਵਰਾਂ ਦੇ ਮਾਰੇ ਜਾਣ ਵਾਲੇ ਨੁਕਸਾਨ ਘਰ ਦੇ ਅੰਦਰ ਰਹਿ ਸਕਦੇ ਹਨ I

https://static.pib.gov.in/WriteReadData/specificdocs/documents/2021/jun/doc202162921.pdf
ਕਿਰਪਾ ਕਰਕੇ ਨਿਰਧਾਰਤ ਸਥਾਨ ਦੀ ਭਵਿੱਖਬਾਣੀ ਅਤੇ ਚੇਤਾਵਨੀ ਲਈ ਮੌਸਮ ਐਪ ਨੂੰ ਡਾਉਨਲੋਡ ਕਰੋ, ਐਗਰੋਮੈਟ ਐਡਵਾਈਜ਼ਰੀ ਲਈ ਮੇਘਦੂਤ ਐਪ ਅਤੇ ਬਿਜਲੀ ਦੀ ਚੇਤਾਵਨੀ ਲਈ ਦਾਮਿਨੀ ਐਪ ਅਤੇ ਜ਼ਿਲ੍ਹਾ ਵਾਰ ਚੇਤਾਵਨੀ ਲਈ ਰਾਜ ਦੀਆਂ ਐਮਸੀ / ਆਰਐਮਸੀ ਦੀਆਂ ਵੈਬਸਾਈਟਾਂ ਵੇਖੋ।
---------------------
ਐਸਐਸ / ਆਰਪੀ / 
(Visitor Counter : 139
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਤੇ ਜੌਰਡਨ ਦੇ ਸ਼ਾਹ ਦਰਮਿਆਨ ਟੈਲੀਫ਼ੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਜੌਰਡਨ ਸ਼ਾਹ ਮਹਾਮਹਿਮ ਅਬਦੁੱਲ੍ਹਾ ਦੂਜੇ ਨਾਲ ਟੈਲੀਫ਼ੋਨ ’ਤੇ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਆਉਂਦੇ ਰਮਜ਼ਾਨ ਦੇ ਪਵਿੱਤਰ ਮਹੀਨੇ ਲਈ ਮਹਾਮਹਿਮ ਤੇ ਜੌਰਡਨ ਦੀ ਜਨਤਾ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ।
ਦੋਵੇਂ ਆਗੂਆਂ ਨੇ ਕੋਵਿਡ–19 ਮਹਾਮਾਰੀ ਕਾਰਨ ਵਿਸ਼ਵ ਨੂੰ ਦਰਪੇਸ਼ ਚੁਣੌਤੀਆਂ ਤੇ ਇਸ ਦਾ ਅਸਰ ਸੀਮਿਤ ਕਰਨ ਲਈ ਆਪੋ–ਆਪਣੇ ਦੇਸ਼ਾਂ ਵਿੱਚ ਉਠਾਏ ਕਦਮਾਂ ਬਾਰੇ ਚਰਚਾ ਕੀਤੀ। ਉਹ ਬਿਹਤਰੀਨ ਪਿਰਤਾਂ ਤੇ ਹੋਰ ਸਬੰਧਿਤ ਜਾਣਕਾਰੀ ਸਾਂਝੀ ਕਰ ਕੇ ਅਤੇ ਜ਼ਰੂਰੀ ਸਪਲਾਈ ਦੇ ਇੰਤਜ਼ਾਮ ਕਰ ਕੇ ਇੱਕ–ਦੂਜੇ ਦੀ ਵੱਧ ਤੋਂ ਵੱਧ ਹਰ ਸੰਭਵ ਮਦਦ ਕਰਨ ਲਈ ਸਹਿਮਤ ਹੋਏ।
ਪ੍ਰਧਾਨ ਮੰਤਰੀ ਨੇ ਜੌਰਡਨ ’ਚ ਮੋਜੂਦ ਭਾਰਤੀ ਨਾਗਰਿਕਾਂ ਨੂੰ ਦਿੱਤੀ ਮਦਦ ਲਈ ਮਹਾਮਹਿਮ ਦਾ ਧੰਨਵਾਦ ਕੀਤਾ।
ਆਗੂ ਇਸ ਗੱਲ ਲਈ ਵੀ ਸਹਿਮਤ ਹੋਏ ਕਿ ਉਨ੍ਹਾਂ ਦੀਆਂ ਟੀਮਾਂ ਕੋਵਿਡ–19 ਨਾਲ ਸਬੰਧਿਤ ਮਸਲਿਆਂ ਦੇ ਨਾਲ–ਨਾਲ ਖੇਤਰੀ ਤੇ ਅੰਤਰਰਾਸ਼ਟਰੀ ਵਿਸ਼ਿਆਂ ’ਤੇ ਵੀ ਇੱਕ–ਦੂਜੇ ਦੇ ਸੰਪਰਕ ਵਿੱਚ ਰਹਿਣਗੀਆਂ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਸਾਂਸਦ ਸ਼੍ਰੀ ਸੀ ਜੰਗਾ ਰੈੱਡੀ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਸਾਂਸਦ, ਸ਼੍ਰੀ ਸੀ ਜੰਗਾ ਰੈੱਡੀ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਸ਼੍ਰੀ ਸੀ ਜੰਗਾ ਰੈੱਡੀ ਨੇ ਆਪਣਾ ਪੂਰਾ ਜੀਵਨ ਜਨਤਕ ਸੇਵਾ ਵਿੱਚ ਸਮਰਪਿਤ ਕੀਤਾ। ਜਨ ਸੰਘ ਅਤੇ ਭਾਜਪਾ ਨੂੰ ਸਫ਼ਲਤਾ ਦੀਆਂ ਨਵੀਆਂ ਉਚਾਈਆਂ 'ਤੇ ਲਿਜਾਣ ਦੇ ਪ੍ਰਯਤਨਾਂ ਦਾ ਉਹ ਅਭਿੰਨ ਹਿੱਸਾ ਸਨ। ਉਨ੍ਹਾਂ ਨੇ ਕਈ ਲੋਕਾਂ ਦੇ ਦਿਲੋ-ਦਿਮਾਗ਼ ਵਿੱਚ ਆਪਣੀ ਜਗ੍ਹਾ ਬਣਾਈ। ਉਨ੍ਹਾਂ ਨੇ ਕਈ ਕਾਰਯਕਰਤਾਵਾਂ ਨੂੰ ਪ੍ਰੇਰਿਤ ਵੀ ਕੀਤਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ।
ਸ਼੍ਰੀ ਸੀ ਜੰਗਾ ਰੈੱਡੀ ਗਾਰੂ ਭਾਜਪਾ ਦੇ ਵਿਕਾਸ ਦੇ ਬੇਹੱਦ ਨਾਜ਼ੁਕ ਦੌਰ ਵਿੱਚ ਪਾਰਟੀ ਦੀ ਇੱਕ ਪ੍ਰਭਾਵੀ ਆਵਾਜ਼ ਸਨ। ਮੈਂ ਉਨ੍ਹਾਂ ਦੇ ਬੇਟੇ ਨਾਲ ਗੱਲ ਕੀਤੀ ਅਤੇ ਸੰਵੇਦਨਾਵਾਂ ਪ੍ਰਗਟਾਈਆਂ। ਓਮ ਸ਼ਾਂਤੀ।"
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 145.51 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 17.54 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਰਫ਼ਤਾਰ ਦੀ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ, ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,45,51,51,715
|
|
ਬਾਕੀ ਟੀਕੇ
|
|
17,54,66,041
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਮਾਧਿਅਮਾਂ ਦੇ ਜ਼ਰੀਏ ਟੀਕੇ ਦੀਆਂ 145 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ। ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ 17.54 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਚੰਡੀਗੜ੍ਹ ਵਿੱਚ ‘ਨਸ਼ੀਲੀਆਂ ਦਵਾਈਆਂ ਦੀ ਤਸਕਰੀ ਅਤੇ ਰਾਸ਼ਟਰੀ ਸੁਰੱਖਿਆ ਬਾਰੇ ਰਾਸ਼ਟਰੀ ਸੰਮੇਲਨ ਦਾ ਆਯੋਜਨ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੀ ਪ੍ਰਧਾਨਗੀ ਵਿੱਚ ਚੰਡੀਗੜ੍ਹ ਵਿੱਚ ਨਸ਼ੀਲੀਆਂ ਦਵਾਈਆਂ ਦੀ ਤਸਕਰੀ ਅਤੇ ਰਾਸ਼ਟਰੀ ਸੁਰੱਖਿਆ ਬਾਰੇ ਰਾਸ਼ਟਰੀ ਸੰਮੇਲਨ ਦਾ ਆਯੋਜਨ ਕੀਤਾ ਗਿਆ, ਜਿਸ ਵਿੱਚ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦਰ ਕੁਮਾਰ, ਪੰਜਾਬ ਦੇ ਮੁੱਖ ਮੰਤਰੀ ਸ਼੍ਰੀ ਭਗਵੰਤ ਮਾਨ, ਹਰਿਆਣਾ ਦੇ ਮੁੱਖ ਮੰਤਰੀ ਸ਼੍ਰੀ ਮਨੋਹਰ ਲਾਲ ਖੱਟਰ, ਜੰਮੂ ਅਤੇ ਕਸ਼ਮੀਰ ਦੇ ਉਪ-ਰਾਜਪਾਲ ਸ਼੍ਰੀ ਮਨੋਜ ਸਿੰਨ੍ਹਾ ਪੰਜਾਬ ਦੇ ਰਾਜਪਾਲ ਅਤੇ ਚੰਡੀਗੜ੍ਹ ਦੇ ਪ੍ਰਸ਼ਾਸਕ ਸ਼੍ਰੀ ਬਨਵਾਰੀ ਲਾਲ ਪੁਰੋਹਿਤ, ਗ੍ਰਹਿ ਸਕੱਤਰ ਸ਼੍ਰੀ ਅਜੈ ਕੁਮਾਰ ਭੱਲਾ, ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਸਕੱਤਰ, ਸ਼੍ਰੀ ਆਰ. ਸੁਬ੍ਰਹਮਣਯਮ ਅਤੇ ਨਾਰਕੋਟਿਕਸ ਕੰਟ੍ਰੋਲ ਬਿਓਰੋ  ਦੇ ਡਾਇਰੈਕਟਰ ਜਨਰਲ ਸ਼੍ਰੀ ਸੱਤਯ ਨਾਰਾਇਣ ਪ੍ਰਧਾਨ ਨੇ ਵੀ ਹਿੱਸਾ ਲਿਆ।
ਇਸ ਪ੍ਰੋਗਰਾਮ ਵਿੱਚ ਮੰਚ ’ਤੇ ਮੌਜੂਦ ਸਭ ਮੰਨੇ-ਪ੍ਰਮੰਨੇ ਵਿਅਕਤੀਆਂ ਦੁਆਰਾ ਨਵਚੇਤਨਾ  ਦੇ ਜਮਾਤ 6 ਤੋਂ 8 ਅਤੇ ਜਮਾਤ 9 ਤੋਂ 11 ਤੱਕ ਦੇ ਬੱਚਿਆਂ ਦੇ ਲਈ ਦੋ ਮੌਡਿਊਲ ਲਾਂਚ ਕੀਤੇ ਗਏ, ਜੋ ਮੂਲ ਰੂਪ ਨਾਲ ਇੱਕ ਟੀਚਰ ਟ੍ਰੇਨਿੰਗ ਮੌਡਿਊਲ ਹਨ। ਇਹ ਮੌਡਿਊਲ ਭਾਰਤ ਦੇ ਸਕੂਲਾਂ ਦੇ ਵਿਦਿਆਰਥੀਆਂ ਵਿੱਚ ਜੀਵਨ ਕੌਸ਼ਲ ਅਤੇ ਨਸ਼ੀਲੀਆਂ ਦਵਾਈਆਂ ਬਾਰੇ ਜਾਗਰੂਕਤਾ ਅਤੇ ਸਿੱਖਿਆ ਵਿੱਚ ਵਾਧਾ ਕਰਨਗੇ। ਇਸ ਦੇ ਇਲਾਵਾ ਨਵਚੇਤਨਾ ਦੀ ਪਹੁੰਚ ਅਤੇ ਪ੍ਰਭਾਵ ਨੂੰ ਮਜ਼ਬੂਤ ਕਰਦੇ ਹੋਏ ਟ੍ਰੇਨਿੰਗ ਸਮੱਗਰੀ ਦਾ ਦੇਸ਼ ਦੀਆਂ 12 ਖੇਤਰੀ ਭਾਸ਼ਾਵਾਂ ਵਿੱਚ ਅਨੁਵਾਦ ਕੀਤਾ ਜਾ ਰਿਹਾ ਹੈ। ਟੀਚਰ ਸਹਾਇਤਾ ਦੇ ਰੂਪ ਵਿੱਚ ਹਰੇਕ ਮੌਡਿਊਲ ਇੱਕ ਵੀਡੀਓ ਦੇ ਰੂਪ ਵਿੱਚ ਉਪਲਬਧ ਹੋਵੇਗਾ, ਜਿਸ ਨੂੰ ਦੀਕਸ਼ਾ ਪੋਰਟਲ  ’ਤੇ ਅਪਲੋਡ ਕੀਤਾ ਜਾਵੇਗਾ। ਮੰਤਰਾਲੇ ਨੇ ਇੱਕ ਸਾਲ ਵਿੱਚ ਨਵਚੇਤਨਾ ਮੌਡਿਊਲ ਰਾਹੀਂ 10 ਲੱਖ ਟੀਚਰਾਂ ਅਤੇ 2.4 ਕਰੋੜ ਵਿਦਿਆਰਥੀਆਂ ਵਿੱਚ ਜਾਗਰੂਕਤਾ ਪੈਦਾ ਕਰਨ ਦਾ ਟੀਚਾ ਰੱਖਿਆ ਹੈ।
ਇਸ ਪ੍ਰੋਗਰਾਮ ਦੇ ਦੌਰਾਨ ਨਸ਼ਾਮੁਕਤ ਭਾਰਤ ਅਭਿਯਾਨ  ਬਾਰੇ ਇੱਕ ਫਿਲਮ ਪ੍ਰਸਤੁਤ ਕੀਤੀ ਗਈ, ਜੋ ਜਾਗਰੂਕਤਾ ਪ੍ਰੋਗਰਾਮ ਦੀ ਯਾਤਰਾ ਨੂੰ ਦਰਸ਼ਾਉਂਦੀ ਹੈ ਅਤੇ ਇਹ 3 ਕਰੋੜ ਨੌਜਵਾਨਾਂ, 2 ਕਰੋੜ ਮਹਿਲਾਵਾਂ ਅਤੇ 1 ਲੱਖ ਵਿੱਦਿਅਕ ਸੰਸਥਾਨਾਂ ਸਮੇਤ 8 ਕਰੋੜ ਤੋਂ ਅਧਿਕ ਆਬਾਦੀ ਤੱਕ ਪਹੁੰਚੀ ਹੈ। ਇਸ ਵੀਡੀਓ ਰਾਹੀਂ ਪ੍ਰਧਾਨ ਮੰਤਰੀ ਦੇ ਸੰਦੇਸ਼ ਨੂੰ ਆਮ ਜਨਤਾ ਤੱਕ ਪਹੁੰਚਾਇਆ ਗਿਆ।
ਇਸ ਦੇ ਬਾਅਦ, ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੁਆਰਾ ਐੱਨਐੱਮਬੀਏ ਵਿੱਚ ਸਰਬਸ਼੍ਰੇਸ਼ਠ ਪ੍ਰਦਰਸ਼ਨ ਕਰਨ ਵਾਲੇ ਤਿੰਨ ਰਾਜਾਂ ਅਤੇ ਤਿੰਨ ਜ਼ਿਲ੍ਹਿਆਂ ਨੂੰ ਐੱਨਐੱਮਬੀਏ ਪੁਰਸਕਾਰ ਪ੍ਰਦਾਨ ਕੀਤੇ ਗਏ। ਇਹ ਰਾਜ ਹਨ-ਮੱਧ ਪ੍ਰਦੇਸ਼ , ਜੰਮੂ-ਕਸ਼ਮੀਰ  ਅਤੇ ਗੁਜਰਾਤ । ਸਰਬਸ਼੍ਰੇਸ਼ਠ ਪ੍ਰਦਰਸ਼ਨ ਕਰਨ ਵਾਲੇ ਤਿੰਨ ਐੱਨਐੱਮਬੀਏ ਜ਼ਿਲ੍ਹੇ ਹਨ-ਦਤਿਯਾ , ਥੋਬਲ  ਅਤੇ ਚੰਡੀਗੜ੍ਹ ।
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ ਦਾ ਪੋਰਟ ਸੈਕਟਰ ਤੇਜ਼ੀ ਨਾਲ ਪ੍ਰਗਤੀ ਕਰ ਰਿਹਾ ਹੈ ਅਤੇ ਦੇਸ਼ ਦੀ ਆਰਥਿਕ ਪ੍ਰਗਤੀ ਵਿੱਚ ਯੋਗਦਾਨ ਦੇ ਰਿਹਾ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤੂਤੀਕੋਰਿਨ ਵੀਓਸੀ ਪੋਰਟ ਦੀ ਸਾਲ-ਦਰ-ਸਾਲ ਹੋ ਰਹੀ 11.35% ਪ੍ਰਗਤੀ ਸਬੰਧੀ ਉਪਲਬਧੀਆਂ ਦੀ ਪ੍ਰਸ਼ੰਸਾ ਕੀਤੀ ਹੈ। ਇਸ ਪੋਰਟ ਨੇ 14 ਮਾਰਚ, 2023 ਤੱਕ 36.03 ਮਿਲੀਅਨ ਟਨ ਕਾਰਗੋ ਦਾ ਰੱਖ-ਰੱਖਾਅ ਕੀਤਾ ਹੈ ਅਤੇ ਵਿੱਤ ਵਰ੍ਹੇ 2022-23 ਵਿੱਚ ਪੋਰਟ ਮੰਤਰਾਲੇ ਦੁਆਰਾ ਨਿਰਧਾਰਿਤ 36 ਮਿਲੀਅਨ ਟਨ ਕਾਰਗੋ ਦੇ ਲਕਸ਼ ਨੂੰ 17 ਦਿਨ ਪਹਿਲਾਂ ਹੀ ਪਾਰ ਕਰ ਲਿਆ ਹੈ।
ਵੀ.ਓ. ਚਿਦੰਬਰਨਾਰ ਪੋਰਟ ਅਥਾਰਿਟੀ, ਤੂਤੀਕੋਰਿਨ ਦੁਆਰਾ ਕੀਤੇ ਗਏ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ-
“ਬਹੁਤ ਅੱਛਾ! ਭਾਰਤ ਦਾ ਪੋਰਟ ਸੈਕਟਰ ਤੇਜ਼ੀ ਨਾਲ ਵਿਕਾਸ ਕਰ ਰਿਹਾ ਹੈ ਅਤੇ ਦੇਸ਼ ਦੀ ਆਰਥਿਕ ਪ੍ਰਗਤੀ ਵਿੱਚ ਯੋਗਦਾਨ ਦੇ ਰਿਹਾ ਹੈ।”
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਕੋਵਿਡ-19 ਦੇ ਪ੍ਰਕੋਪ ਦੌਰਾਨ ਮਹਿਲਾਵਾਂ ਨੂੰ ਸਹਾਇਤਾ ਪ੍ਰਦਾਨ ਕਰਨ ਲਈ ਚੁੱਕੇ ਗਏ ਕਦਮ
'ਪੁਲਿਸ' ਅਤੇ 'ਪਬਲਿਕ ਆਰਡਰ' ਭਾਰਤ ਦੇ ਸੰਵਿਧਾਨ ਦੀ ਸੱਤਵੀਂ ਅਨੁਸੂਚੀ ਦੇ ਅਧੀਨ ਰਾਜ ਦੇ ਵਿਸ਼ੇ ਹਨ। ਮਹਿਲਾਵਾਂ ਵਿਰੁੱਧ ਅਪਰਾਧਾਂ ਦੀ ਰੋਕਥਾਮ ਸਮੇਤ ਕਾਨੂੰਨ ਅਤੇ ਵਿਵਸਥਾ ਦੀ ਸਾਂਭ-ਸੰਭਾਲ, ਨਾਗਰਿਕਾਂ ਦੇ ਜਾਨ-ਮਾਲ ਦੀ ਸੁਰੱਖਿਆ ਮੁੱਖ ਤੌਰ 'ਤੇ ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਪ੍ਰਸ਼ਾਸਨ ਦੀ ਜ਼ਿੰਮੇਵਾਰੀ ਹੈ। ਫਿਰ ਵੀ, ਮਹਿਲਾਵਾਂ ਦੀ ਸੁਰੱਖਿਆ ਨੂੰ ਉੱਚ ਤਰਜੀਹ ਦਿੰਦੇ ਹੋਏ, ਕੇਂਦਰ ਸਰਕਾਰ ਨੇ ਕੋਵਿਡ -19 ਦੇ ਪ੍ਰਕੋਪ ਦੌਰਾਨ ਇਸ ਸੰਬੰਧ ਵਿੱਚ ਕਈ ਪਹਿਲਕਦਮੀਆਂ ਵੀ ਕੀਤੀਆਂ ਹਨ। ਸਰਕਾਰ ਨੇ ਇਹ ਯਕੀਨੀ ਬਣਾਇਆ ਕਿ ਵਨ ਸਟਾਪ ਸੈਂਟਰ , ਯੂਨੀਵਰਸਲਾਈਜ਼ੇਸ਼ਨ ਆਵ੍ ਵੂਮੈਨ ਹੈਲਪ ਲਾਈਨ , ਉੱਜਵਲਾ ਹੋਮਜ਼, ਸਵਾਧਾਰ ਗ੍ਰਹਿ, ਐਮਰਜੈਂਸੀ ਰਿਸਪਾਂਸ ਸਪੋਰਟ ਸਿਸਟਮ  ਅਤੇ ਮਹਿਲਾਵਾਂ ਅਤੇ ਬਾਲ ਕੇਂਦਰਿਤ ਕਾਨੂੰਨਾਂ ਜਿਵੇਂ ਕਿ 'ਘਰੇਲੂ ਹਿੰਸਾ ਤੋਂ ਮਹਿਲਾਵਾਂ ਦੀ ਸੁਰੱਖਿਆ ਐਕਟ, 2005', 'ਦਾਜ ਰੋਕੂ ਕਾਨੂੰਨ, 1961', 'ਬਾਲ ਵਿਆਹ ਦੀ ਮਨਾਹੀ ਐਕਟ, 2006', ਆਦਿ ਤਹਿਤ ਵਿਭਿੰਨ ਅਥਾਰਟੀਆਂ ਕਾਰਜਸ਼ੀਲ ਰਹਿੰਦੀਆਂ ਹਨ ਅਤੇ ਇਸ ਅਰਸੇ ਦੌਰਾਨ ਦਿਵਯਾਂਗ ਮਹਿਲਾਵਾਂ ਸਮੇਤ ਮਹਿਲਾਵਾਂ ਨੂੰ ਸਹਾਇਤਾ ਪ੍ਰਦਾਨ ਕਰਨ ਲਈ ਉਪਲਬਧ ਹੁੰਦੀਆਂ ਹਨ। ਸਰਕਾਰ ਨੇ ਇਸ ਉਦੇਸ਼ ਲਈ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਸਬੰਧਿਤ ਅਧਿਕਾਰੀਆਂ ਲਈ ਸੰਵੇਦਨਸ਼ੀਲਤਾ ਪ੍ਰੋਗਰਾਮ ਵੀ ਆਯੋਜਿਤ ਕੀਤੇ।
ਰਾਸ਼ਟਰੀ ਮਹਿਲਾ ਕਮਿਸ਼ਨ  ਨੇ ਕੋਵਿਡ 19 ਮਹਾਮਾਰੀ ਦੌਰਾਨ ਦਿਵਯਾਂਗ ਮਹਿਲਾਵਾਂ ਸਮੇਤ ਮਹਿਲਾਵਾਂ ਵਿਰੁੱਧ ਹਿੰਸਾ ਦੇ ਮਾਮਲਿਆਂ ਨੂੰ ਹੱਲ ਕਰਨ ਲਈ ਭਿੰਨ-ਭਿੰਨ ਕਦਮ ਚੁੱਕੇ। www.ncw.nic.in 'ਤੇ ਉਪਲੱਬਧ ਇਸ ਦੇ ਔਨਲਾਈਨ ਸਿਸਟਮ ਜ਼ਰੀਏ ਉਨ੍ਹਾਂ ਦੀਆਂ ਸ਼ਿਕਾਇਤਾਂ 'ਤੇ ਕਾਰਵਾਈ ਕਰਨ ਤੋਂ ਇਲਾਵਾ, ਐੱਨਸੀਡਬਲਿਊ ਨੇ ਮਹਾਮਾਰੀ ਦੌਰਾਨ ਘਰੇਲੂ ਹਿੰਸਾ ਦੇ ਮਾਮਲਿਆਂ ਦੀ ਰਿਪੋਰਟ ਕਰਨ ਲਈ ਇੱਕ ਵਟਸਐਪ ਨੰਬਰ 7217735372 ਲਾਂਚ ਕੀਤਾ ਅਤੇ ਸੋਸ਼ਲ ਮੀਡੀਆ ਵਿੱਚ ਦਰਸਾਈਆਂ ਗਈਆਂ ਘਰੇਲੂ ਹਿੰਸਾ ਨਾਲ ਸੰਬੰਧਿਤ ਸ਼ਿਕਾਇਤਾਂ ਦਾ ਵੀ ਨੋਟਿਸ ਲਿਆ। ਐੱਨਸੀਡਬਲਿਊ ਦੁਆਰਾ ਪ੍ਰਾਪਤ ਸ਼ਿਕਾਇਤਾਂ 'ਤੇ ਸਹਾਇਤਾ ਪ੍ਰਦਾਨ ਕਰਨ ਲਈ ਪੁਲਿਸ ਅਤੇ ਹੋਰ ਅਥਾਰਟੀਆਂ ਨਾਲ ਤਾਲਮੇਲ ਕਰਕੇ ਕਾਰਵਾਈ ਕੀਤੀ ਗਈ।
2021 ਵਿੱਚ ਕੋਰੋਨਾ ਵਾਇਰਸ ਮਹਾਮਾਰੀ ਦੀ ਦੂਸਰੀ ਲਹਿਰ ਦੇ ਦੌਰਾਨ, ਐੱਨਸੀਡਬਲਿਊ ਨੇ ਦੇਸ਼ ਭਰ ਦੀਆਂ ਗਰਭਵਤੀ ਮਾਵਾਂ ਨੂੰ ਮੈਡੀਕਲ ਸਹਾਇਤਾ ਪ੍ਰਦਾਨ ਕਰਨ ਲਈ ਇੱਕ ਵਟਸਐਪ  ਹੈਲਪਲਾਈਨ ਨੰਬਰ ਸ਼ੁਰੂ ਕੀਤਾ। ਗਰਭਵਤੀ ਮਹਿਲਾਵਾਂ ਨੂੰ ਮੈਡੀਕਲ ਸਹਾਇਤਾ ਪ੍ਰਾਪਤ ਕਰਨ ਵਿੱਚ ਦਰਪੇਸ਼ ਮੁਸ਼ਕਲਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਐੱਨਸੀਡਬਲਯੂ ਨੇ ਆਪਣੀ ਈਮੇਲ ਆਈਡੀ, ਜੋ ਪਹਿਲਾਂ ਹੀ ਕਾਰਜਸ਼ੀਲ ਸੀ, ਤੋਂ ਇਲਾਵਾ ਇੱਕ ‘ਮੈਸੇਜ-ਓਨਲੀ’ ਹੈਲਪਲਾਈਨ ਸੇਵਾ ਸ਼ੁਰੂ ਕੀਤੀ। ਦੇਸ਼ ਭਰ ਦੀਆਂ ਗਰਭਵਤੀ ਮਾਵਾਂ ਹੈਲਪਲਾਈਨ ਨੰਬਰ 9354954224 ਜ਼ਰੀਏ ਕਮਿਸ਼ਨ ਨਾਲ ਸੰਪਰਕ ਕਰ ਸਕਦੀਆਂ ਸਨ ਜੋ 24 ਘੰਟੇ ਕੰਮ ਕਰਦਾ ਸੀ। ਇਸ ਤੋਂ ਇਲਾਵਾ, ਨੈਸ਼ਨਲ ਕਮਿਸ਼ਨ ਫਾਰ ਵੂਮੈਨ ਨੇ 24X7 ਹੈਲਪਲਾਈਨ ਨੰਬਰ 7827170170 ਸ਼ੁਰੂ ਕੀਤਾ, ਜਿਸ ਦਾ ਉਦੇਸ਼ ਦਿਵਯਾਂਗ ਮਹਿਲਾਵਾਂ ਸਮੇਤ, ਉਨ੍ਹਾਂ ਨੂੰ ਸਬੰਧਿਤ ਪੁਲਿਸ ਅਥਾਰਟੀਆਂ, ਹਸਪਤਾਲਾਂ, ਕਾਨੂੰਨੀ ਸੇਵਾਵਾਂ ਅਥਾਰਟੀਆਂ, ਮਨੋਵਿਗਿਆਨਕ ਕਾਉਂਸਲਿੰਗ ਆਦਿ ਨਾਲ ਜੋੜ ਕੇ ਰੈਫਰਲ ਜ਼ਰੀਏ ਔਨਲਾਈਨ ਸਹਾਇਤਾ ਪ੍ਰਦਾਨ ਕਰਨਾ ਸੀ।
ਐੱਨਸੀਡਬਲਿਊ  ਦੀ ਹੈਲਪਲਾਈਨ ਦੇਸ਼ ਵਿੱਚ ਦਿਵਯਾਂਗ ਮਹਿਲਾਵਾਂ ਸਮੇਤ ਹਰ ਮਹਿਲਾ ਲਈ ਪਹੁੰਚਯੋਗ ਸੀ। ਹਾਲਾਂਕਿ, ਦਿਵਯਾਂਗ ਮਹਿਲਾਵਾਂ ਤੋਂ ਪ੍ਰਾਪਤ ਸ਼ਿਕਾਇਤਾਂ ਲਈ ਐੱਨਸੀਡਬਲਿਊ ਦੁਆਰਾ ਕੋਈ ਵੱਖਰਾ ਡੇਟਾ ਨਹੀਂ ਰੱਖਿਆ ਗਿਆ ਹੈ।
ਇਹ ਜਾਣਕਾਰੀ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਾਗੌਰ ਸੜਕ ਦੁਰਘਟਨਾ ਦੇ ਪੀੜਤਾਂ ਦੇ ਲਈ ਅਨੁਗ੍ਰਹਿ ਰਾਸ਼ੀ  ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਜਸਥਾਨ ਦੇ ਨਾਗੌਰ ਵਿੱਚ ਹੋਏ ਸੜਕ ਹਾਦਸੇ ਦੇ ਪੀੜਤਾਂ ਦੇ ਲਈ ਅਨੁਗ੍ਰਹਿ ਰਾਸ਼ੀ  ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਪ੍ਰਧਾਨ ਮੰਤਰੀ ਨੇ ਰਾਜਸਥਾਨ ਦੇ ਨਾਗੌਰ ਵਿੱਚ ਦੁਰਘਟਨਾ ਵਿੱਚ ਜਾਨ ਗਵਾਉਣ ਵਾਲੇ ਵਿਅਕਤੀਆਂ ਦੇ ਨਿਕਟ ਸਬੰਧੀਆਂ ਦੇ ਲਈ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ  ਤੋਂ ਹਰੇਕ ਨੂੰ 2-2 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦੇਣ ਨੂੰ ਪ੍ਰਵਾਨਗੀ ਦਿੱਤੀ ਹੈ। ਜ਼ਖ਼ਮੀਆਂ ਨੂੰ 50,000 ਰੁਪਏ ਦਿੱਤੇ ਜਾਣਗੇ।”
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਚਾਰਟਡ ਅਕਾਉਂਟੈਂਟਾਂ ਨੂੰ ਵੱਡਾ ਅਤੇ ਵੱਡੇ ਪੱਧਰ ਤੇ ਸੋਚਣ ਦਾ ਸੱਦਾ ਦਿੱਤਾ
ਕੇਂਦਰੀ ਰੇਲਵੇ , ਵਣਜ ਤੇ ਉਦਯੋਗ , ਖਪਤਕਾਰ ਮਾਮਲੇ ਅਤੇ ਅਨਾਜ ਤੇ ਜਨਤਕ ਵੰਡ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਦੇਸ਼ ਦੇ ਚਾਰਟਡ ਅਕਾਉਂਟੈਂਟਾਂ ਨੂੰ ਵੱਡੀ ਸੋਚ ਰੱਖਕੇ ਵਿਸ਼ਵ ਪੱਧਰੀ ਪੈਮਾਨੇ ਤੱਕ ਪਹੁੰਚਣ ਲਈ ਸੱਦਾ ਦਿੱਤਾ ਹੈ । ਇੰਸਟੀਚਿਊਟ ਆਫ਼ ਚਾਰਟਡ ਅਕਾਉਂਟੈਂਟ ਆਫ ਇੰਡੀਆ ਦੁਆਰਾ ਆਯੋਜਤ 73ਵੇਂ ਚਾਰਟਡ ਅਕਾਉਂਟੈਂਟ ਦਿਵਸ ਪ੍ਰੋਗਰਾਮ ਵਿੱਚ ਬੋਲਦਿਆਂ ਉਨ੍ਹਾਂ ਕਿਹਾ ਕਿ ਸਾਨੂੰ ਆਪਣੇ ਦਿਮਾਗ਼ ਵਿੱਚ ਮੁਕੰਮਲ ਪਰਿਵਰਤਨ ਕਰਨ ਦੀ ਲੋੜ ਹੈ ਅਤੇ ਆਪਣੇ ਪੇਸ਼ੇ ਵਿੱਚ ਆਪਣੀਆਂ ਇੱਛਾਵਾਂ ਨੂੰ ਮੁੜ ਤੋਂ ਨਿਰਧਾਰਤ ਕਰਨ ਦੀ ਲੋੜ ਹੈ । ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਕੰਪਨੀਆਂ ਨੂੰ ਮਰਜਰ , ਖ਼ਰੀਦੋ ਫਰੋਖ਼ਤ , ਭਾਈਵਾਲੀਆਂ ਅਤੇ ਵੱਡੇ ੳੱਦਮਾਂ ਵੱਲ ਧਿਆਨ ਕਰਨਾ ਚਾਹੀਦਾ ਹੈ ਅਤੇ ਵਿਸ਼ਵ ਸ਼੍ਰੇਣੀ ਦਾ ਹੋਣਾ ਚਾਹੀਦਾ ਹੈ ।
ਸ਼੍ਰੀ ਗੋਇਲ ਨੇ ਕਿਹਾ , “ਜਦੋਂ ਆਈ ਸੀ ਏ ਆਈ 75 ਦੀ ਹੋ ਗਈ ਹੈ ਕਿ ਅਸੀਂ ਵਿਸ਼ਵ ਭਰ ਦੇ ਗ੍ਰਾਹਕਾਂ ਦੀ ਸੇਵਾ ਕਰਨ ਵਾਲੀਆਂ ਵਿਸ਼ਵੀ ਸ਼੍ਰੇਣੀ ਦੇ ਚਾਰਟਡ ਅਕਾਉਂਟੈਂਟ ਫਰਮਾਂ ਦੇ ਪਹਿਲੇ ਵਿਸ਼ਵ ਪੱਧਰ ਦੇ ਸੈੱਟ ਨੂੰ ਦੇਖ ਸਕਦੇ ਹਾਂ” । ਮੰਤਰੀ ਨੇ ਕਿਹਾ ਕਿ ਸੰਸਥਾ ਨੂੰ ਅੱਗੇ ਵੱਧਦੇ ਹੋਏ ਵਿਸ਼ਵ ਸ਼੍ਰੇਣੀ ਦੀ ਨੈਤਿਕਤਾ , ਤਕਨੀਕੀ ਜਾਣਕਾਰੀ ਅਤੇ ਸਖ਼ਤ ਮਾਣਕਾਂ ਬਾਰੇ ਧਿਆਨ ਧਰਨਾ ਲਾਜ਼ਮੀ ਹੈ । ਉਨ੍ਹਾਂ ਕਿਹਾ ਕਿ ਜੇਕਰ ਅਸੀਂ ਵਿਸ਼ਵ ਦੀ ਸਦਭਾਵਨਾ , ਮਾਣ ਅਤੇ ਵਿਸ਼ਵਾਸ ਹਾਸਲ ਕਰਨਾ ਹੈ , ਸਾਨੂੰ ਸਾਰਿਆਂ ਵਿੱਚੋਂ ਹਰੇਕ ਵਿੱਚ 100 % ਭਰੋਸੇਯੋਗਤਾ ਦੀ ਲੋੜ ਹੋਵੇਗੀ । ਉਨ੍ਹਾਂ ਨੇ ਹਰੇਕ ਸੀ ਏ ਅਤੇ ਸੀ ਏ ਵਿਦਿਆਰਥੀ ਨੂੰ ਸੰਸਥਾ ਦੇ ਝੰਡੇ ਨੂੰ ਉੱਚਾ ਰੱਖਣ ਲਈ ਮਿਲ ਜੁਲ ਕੇ ਜਿ਼ੰਮੇਵਾਰੀ ਦੇ ਹਿੱਸੇ ਵਜੋਂ ਕੰਮ ਕਰਨ ਦੀ ਅਪੀਲ ਕੀਤੀ । ਉਨ੍ਹਾਂ ਕਿਹਾ , “ਅਸੀਂ ਇਸਨੂੰ ਕਰਾਂਗੇ , ਅਸੀਂ ਇਸਨੂੰ ਕਰ ਸਕਦੇ ਹਾਂ ਤੇ ਅਸੀਂ ਇਸਨੂੰ ਕਰਨ ਲਈ ਹਰ ਹਾਲਤ ਵਿੱਚ ਵਚਨਬੱਧ ਹਾਂ । ਸਾਡੇ ਲਈ ਦੇਸ਼ ਦੀ ਉੱਨਤੀ ਵਿੱਚ ਭਾਈਵਾਲ ਬਣਨ ਲਈ ਸਾਨੂੰ ਸਾਰਿਆਂ ਨੂੰ ਇਹ ਦੇਖਣਾ ਸ਼ੁਰੂ ਕਰਨਾ ਹੋਵੇਗਾ ਕਿ ਅਸੀਂ ਕਿਵੇਂ ਸਟਾਰਟਅਪ ਵਾਤਾਵਰਨ ਪ੍ਰਣਾਲੀ ਵਿੱਚ ਰੁਝਾਨ ਦਿਖਾ ਸਕਦੇ ਹਾਂ” । ਸੀ ਏਜ਼ ਦੇ ਪੇਸ਼ੇ ਦੀ ਪ੍ਰਸ਼ੰਸਾ ਦਰਦਿਆਂ ਸ਼੍ਰੀ ਗੋਇਲ ਨੇ ਕਿਹਾ ਕਿ ਇੱਕ ਪੇਸ਼ਾ ਜਿਸ ਨੂੰ ਮਾਨਤਾ ਪ੍ਰਾਪਤ ਹੈ , ਸਨਮਾਨ ਪ੍ਰਾਪਤ ਹੈ , ਵੇਖਣਾ ਬਹੁਤ ਮਹਾਨ ਗੱਲ ਹੈ । ਲੋਕਾਂ ਦੇ ਅੰਦਰ ਚਾਰਟਡ ਅਕਾਉਂਟੈਂਟ ਬਣਨ ਦੀ ਤੀਬਰ ਇੱਛਾ ਹੈ । ਇਸਨੇ ਆਪਣੇ ਉੱਤੇ ਅਰਥਚਾਰੇ ਦੀ ਲਗਾਤਾਰ ਸੇਵਾ ਕਰਨ , ਪੇਸ਼ਾਵਰਾਨਾ ਕਰਤਵਾਂ ਨੂੰ ਨਿਭਾਉਣ ਅਤੇ ਆਪਣੇ ਵਿਦਿਆਰਥੀਆਂ ਨੂੰ ਲਗਾਤਾਰ ਸਿੱਖਿਅਤ ਕਰਨ ਦੀ ਜਿ਼ੰਮੇਵਾਰੀ ਲਈ ਹੈ । ਉਨ੍ਹਾਂ ਕਿਹਾ ਕਿ ਇਸ ਸੰਸਥਾ ਕੋਲ 72 ਸਾਲਾਂ ਦਾ ਵਿਸ਼ਵਾਸ ਅਤੇ ਪ੍ਰਾਪਤੀਆਂ ਹਨ । ਇਹ ਦੇਸ਼ , ਕਾਰੋਬਾਰ ਦੀ ਸੇਵਾ ਵਿੱਚ ਰਹੇ ਹਨ ਅਤੇ ਦੇਸ਼ ਦੇ ਅਰਥਚਾਰੇ ਵਿੱਚ ਯੋਗਦਾਨ ਪਾ ਰਹੇ ਹਨ । ਉਨ੍ਹਾਂ ਕਿਹਾ , “ਮੇਰੇ ਲਈ ਆਈ ਸੀ ਏ ਆਈ ਨੂੰ ਅਖੰਡਤਾ , ਵਚਨਬੱਧਤਾ , ਜਿ਼ੰਮੇਵਾਰੀ ਅਤੇ ਬੌਧਿਕਤਾ ਦਰਸਾਉਣੀ ਚਾਹੀਦੀ ਹੈ । ਅਸੀਂ ਵਿਸ਼ਵ ਦੀਆਂ ਅਕਾਉਂਟਿੰਗ ਸੰਸਥਾਵਾਂ ਵਿੱਚੋਂ ਸਰਬੋਤਮ ਹਾਂ । ਵਿਸ਼ਵ ਨੇ ਸਾਡੀ ਸੰਸਥਾ ਵਿੱਚ ਉੱਚ ਪੱਧਰ ਦੀ ਨੈਤਿਕਤਾ , ਤਕਨੀਕੀ ਜਾਣਕਾਰੀ ਤੇ ਬਹੁਤ ਸਖ਼ਤ ਪ੍ਰੀਖਿਆ ਮਾਣਕ ਵੇਖੇ ਹਨ” । ਸ਼੍ਰੀ ਗੋਇਲ ਨੇ ਸੰਸਥਾ ਨੂੰ ਦੇਸ਼ ਦੀ ਟੀਕਾਕਰਨ ਮੁਹਿੰਮ ਵਿੱਚ ਸਰਗਰਮ ਹਿੱਸਾ ਪਾਉਣ ਦਾ ਸੱਦਾ ਦਿੱਤਾ ਅਤੇ ਜਾਗਰੂਕਤ ਰਾਹੀਂ ਟੀਕਾ ਲਗਵਾਉਣ ਲਈ ਝਿਜਕ ਤੇ ਕਾਬੂ ਪਾਉਣ ਲਈ ਲੋਕਾਂ ਦੀ ਸਹਾਇਤਾ ਲਈ ਭੂਮਿਕਾ ਨਿਭਾਉਣ ਅਤੇ ਇੱਥੋਂ ਤੱਕ ਕਿ ਟੀਕਾਕਰਨ ਮੁਹੱਈਆ ਕਰਨ ਲਈ ਕੁਝ ਪਿੰਡਾਂ ਜਾਂ ਕੁਝ ਖੇਤਰਾਂ ਨੂੰ ਅਪਣਾਉਣ ਲਈ ਆਖਿਆ । ਉਨ੍ਹਾਂ ਕਿਹਾ ਕਿ ਦੇਸ਼ ਭਰ ਵਿੱਚ ਟੀਕਾਕਰਨ ਮੁਹਿੰਮ ਤੇਜ਼ੀ ਨਾਲ ਅੱਗੇ ਵੱਧ ਰਹੀ ਹੈ ।
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਨੇ ਵਿੱਤ ਸਾਲ 2023 ਦੀ ਪਹਿਲੀ ਤਿਮਾਹੀ ਵਿੱਚ ਬਿਜਲੀ ਉਤਪਾਦਨ ਵਿੱਚ 21.7% ਤੋਂ ਅਧਿਕ ਦਾ ਵਾਧਾ ਹਾਸਲ ਕੀਤਾ
ਓਡੀਸਾ ਦਾ ਐੱਨਟੀਪੀਸੀ ਤਲਚਰ ਕਨਿਹਾ  94.2% ਪਲਾਂਟ ਲੋਡ ਫੈਕਟਰ ਦੇ ਨਾਲ ਸਭ ਤੋਂ ਵਧੀਆ ਪ੍ਰਦਰਸ਼ਨ ਕਰਨ ਵਾਲਾ ਥਰਮਲ ਪਾਵਰ ਪਲਾਂਟ ਹੈ
ਐੱਨਟੀਪੀਸੀ ਸਮੂਹ ਦੀਆਂ ਕੰਪਨੀਆਂ ਨੇ ਅਪ੍ਰੈਲ ਤੋਂ ਜੂਨ 2022 ਤੱਕ ਪਹਿਲੀ ਤਿਮਾਹੀ ਵਿੱਚ 104.4 ਬੀਯੂ ਦਾ ਉਤਪਾਦਨ ਦਰਜ ਕੀਤਾ, ਜੋ ਪਿਛਲੇ ਸਾਲ ਦੀ ਇਸ ਤਿਮਾਹੀ ਨਾਲ ਸਿਰਜੇ 85.8 ਬੀਯੂ ਦੀ ਤੁਲਨਾ ਵਿੱਚ 21.7% ਦਾ ਵਾਧਾ ਦਰਸਾਉਂਦਾ ਹੈ। ਜੂਨ 2022 ਦੇ ਮਹੀਨੇ ਵਿੱਚ ਉਤਪਾਦਨ 34.8 ਬੀਯੂ ਸੀ, ਜੋ ਜੂਨ 2021 ਵਿੱਚ 26.9 ਬੀਯੂ ਦੀ ਤੁਲਨਾ ਵਿੱਚ 29.3% ਅਧਿਕ ਹੈ। ਇਹ ਬਿਹਤਰ ਪ੍ਰਦਰਸ਼ਨ ਅਤੇ ਚਾਲੂ ਸਾਲ ਵਿੱਚ ਬਿਜਲੀ ਦੀ ਮੰਗ ਵਿੱਚ ਵਾਧੇ ਦਾ ਸੰਕੇਤ ਦਿੰਦਾ ਹੈ।
ਓਡੀਸਾ ਵਿੱਚ ਐੱਨਟੀਪੀਸੀ ਤਾਲਚੇਰ ਕਨਿਹਾ  ਅਪ੍ਰੈਲ ਤੋਂ ਜੂਨ 2022 ਦਰਮਿਆਨ 94.2% ਪਲਾਂਟ ਲੋਡ ਫੈਕਟਰ  ਦੇ ਨਾਲ ਸਿਖਰ ਪ੍ਰਦਰਸ਼ਨ ਕਰਨ ਵਾਲਾ ਥਰਮਲ ਪਾਵਰ ਪਲਾਂਟ ਰਿਹਾ ਹੈ। ਐੱਨਟੀਪੀਸੀ ਕੋਇਲਾ ਸਟੇਸ਼ਨਾਂ ਦਾ ਕੁੱਲ ਪਲਾਂਟ ਲੋਡ ਫੈਕਟਰ ਅਪ੍ਰੈਲ ਤੋਂ ਜੂਨ 2022 ਤੱਕ 80% ਸੀ। ਇਹ ਪਿਛਲੇ ਸਾਲ ਦੀ ਸਮਾਨ ਮਿਆਦ ਵਿੱਚ 69% ਦੀ ਤੁਲਨਾ ਵਿੱਚ, ਬਿਜਲੀ ਪਲਾਂਟਾਂ ਦੇ ਸੰਚਾਲਨ ਅਤੇ ਰਖ-ਰਖਾਅ ਵਿੱਚ ਉੱਚ ਪੱਧਰ ਦੀ ਕਾਰਗੁਜ਼ਾਰੀ ਉਤਕ੍ਰਿਸ਼ਟਾ ਅਤੇ ਐੱਨਟੀਪੀਸੀ ਦੀ ਮਹਾਰਤ ਦਾ ਪ੍ਰਮਾਣ ਹੈ।
ਐੱਨਟੀਪੀਸੀ ਹਰਿਤ ਹਾਈਡ੍ਰੋਜਨ, ਰਹਿੰਦ-ਖੂਹੰਦ ਤੋਂ ਊਰਜਾ ਅਤੇ ਈ-ਗਤੀਸ਼ੀਲਤਾ ਜਿਹੇ ਨਵੇਂ ਕਾਰੋਬਾਰੀ ਖੇਤਰਾਂ ਵਿੱਚ ਆਪਣਾ ਵਿਸਤਾਰ ਕਰ ਰਹੀ ਹੈ। ਭਾਰਤ ਦਾ ਸਭ ਤੋਂ ਵੱਡਾ ਬਿਜਲੀ ਉਤਪਾਦਕ ਵੀ 2032 ਤੱਕ ਸ਼ੁੱਧ ਊਰਜਾ ਤੀਬਰਤਾ ਵਿੱਚ 10% ਦੀ ਕਮੀ ਦਾ ਟੀਚਾ ਬਣਿਆ ਰਿਹਾ ਹੈ। ਐੱਨਟੀਪੀਸੀ ਊਰਜਾ ‘ਤੇ ਸੰਯੁਕਤ ਰਾਸ਼ਟਰ ਉੱਚ ਪੱਧਰੀ ਵਾਰਤਾ  ਦੇ ਹਿੱਸੇ ਦੇ ਰੂਪ ਵਿੱਚ ਆਪਣੇ ਊਰਜਾ ਕੌਮਪੈਕਟ ਟੀਚਿਆਂ ਨੂੰ ਘੋਸ਼ਿਤ ਕਰਨ ਵਾਲੀ ਭਾਰਤ ਦੀ ਪਹਿਲੀ ਊਰਜਾ ਕੰਪਨੀ ਬਣ ਗਈ ਹੈ।
ਬਿਜਲੀ ਉਤਪਾਦਨ ਦੇ ਇਲਾਵਾ, ਐੱਨਟੀਪੀਸੀ ਦੁਆਰਾ ਹਾਈਡ੍ਰੋ, ਪਵਨ ਅਤੇ ਸੌਰ ਜਿਹੇ ਸਵੱਛ ਅਤੇ ਹਰਿਤ ਸਰੋਤਾਂ ਅਤੇ ਹਰਿਤ ਹਾਈਡ੍ਰੋਜਨ ਸਮਾਧਾਨਾਂ ਦੇ ਮਾਧਿਅਮ ਨਾਲ ਊਰਜਾ ਉਤਪਾਦਨ ਵਿੱਚ ਵਿਭਿੰਨਤਾ ਲਿਆਂਦੀ ਗਈ ਹੈ। ਪ੍ਰਮੁੱਖ ਬਿਜਲੀ ਕੰਪਨੀ ਨੇ ਈਂਧਣ ਸੈਲ, ਈ-ਮੋਬਿਲਿਟੀ ਅਤੇ ਵੇਸਟ-ਟੂ-ਐਨਰਜੀ ਸਹਿਤ ਕਈ ਤਰ੍ਹਾਂ ਦੇ ਕਾਰੋਬਾਰੀ ਖੇਤਰਾਂ ਵਿੱਚ ਵੀ ਕਦਮ ਰੱਖਿਆ ਹੈ।
ਕੰਪਨੀ ਦੀ ਕੁੱਲ ਸਥਾਪਿਤ ਸਮਰੱਥਾ 69,134.20 ਮੈਗਾਵਾਟ ਹੈ, ਜਿਸ ਵਿੱਚ 23 ਕੋਇਲਾ ਅਧਾਰਿਤ, 7 ਗੈਸ ਅਧਾਰਿਤ, 1 ਹਾਈਡ੍ਰੋ, 19 ਨਵਿਆਉਣਯੋਗ ਊਰਜਾ ਪ੍ਰੋਜੈਕਟ ਸ਼ਾਮਲ ਹਨ। ਸਯੁੰਕਤ ਉੱਦਮ ਦੇ ਤਹਿਤ, ਐੱਨਟੀਪੀਸੀ ਦੇ ਕੋਲ 9 ਕੋਇਲਾ ਅਧਾਰਿਤ, 4 ਗੈਸ ਅਧਾਰਿਤ, 8 ਹਾਈਡ੍ਰੋ ਅਤੇ 5 ਨਵਿਆਉਣਯੋਗ ਊਰਜਾ ਪ੍ਰੋਜੈਕਟ ਹਨ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਸਰਕਾਰ ਵੱਲੋਂ ਪਿਆਜ਼ ਦੀਆਂ ਕੀਮਤਾਂ ਨੂੰ ਕਾਬੂ ਕਰਨ ਲਈ ਉਪਾਅ
ਅਗਸਤ 2020 ਦੇ ਅੰਤ ਤੋਂ ਪਿਆਜ਼ਾਂ ਦੀਆਂ ਪ੍ਰਚੂਨ ਕੀਮਤਾਂ ਵਿੱਚ ਵਾਧਾ ਨਜ਼ਰ ਆਇਆ ਹੈ ਭਾਵੇਂ 18 ਅਕਤੂਬਰ ਤੱਕ ਪਿਛਲੇ ਸਾਲ ਦੇ ਮੁਕਾਬਲੇ ਇਹ ਕੀਮਤਾਂ ਘੱਟ ਸਨ । ਪਿਛਲੇ ਦਸ ਦਿਨਾ ਵਿੱਚ ਪਿਆਜ਼ਾਂ ਦੀਆਂ ਕੀਮਤਾਂ ਵਿਚ ਜਬਰਦਸਤ ਉਛਾਲ ਆਇਆ ਹੈ ਅਤੇ ਪਿਆਜ਼ ਦੀਆਂ ਆਲ ਇੰਡੀਆ ਪ੍ਰਚੂਨ ਕੀਮਤਾਂ 11.56 ਰੁਪਏ ਪ੍ਰਤੀ ਕਿਲੋ ਤੋਂ ਵਧ ਕੇ 51.95 ਪ੍ਰਤੀ ਕਿਲੋ ਹੋ ਗਈਆਂ ਹਨ ਜੋ ਪਿਛਲੇ ਸਾਲ ਦੀਆਂ ਕੀਮਤਾਂ 46.33 ਪ੍ਰਤੀ ਕਿਲੋ ਦੇ ਮੁਕਾਬਲੇ 12.13% ਜ਼ਿਆਦਾ ਹਨ । ਸਰਕਾਰ ਨੇ 14/9/2020 ਨੂੰ ਅੱਗੇ ਵਧ ਕੇ ਪਿਆਜ਼ਾਂ ਦੇ ਨਿਰਯਾਤ ਤੇ ਪਾਬੰਦ ਐਲਾਨੀ ਸੀ ਤਾਂ ਜੋ ਖਰੀਫ ਪਿਆਜ਼ ਮਾਰਕੀਟ ਵਿਚ ਆਉਣ ਤੋਂ ਪਹਿਲਾਂ ਦੇ ਸੀਜ਼ਨ ਦੌਰਾਨ ਘਰੇਲੂ ਖਪਤਕਾਰਾਂ ਨੂੰ ਵਾਜਬ ਕੀਮਤਾਂ ਤੇ ਪਿਆਜ਼ਾਂ ਦੀ ਉਪਲਭਤਾ ਸੁਨਿਸ਼ਚਿਤ ਕੀਤੀ ਜਾ ਸਕੇ । ਭਾਵੇਂ ਕਿ ਪਰਚੂਨ ਕੀਮਤਾਂ ਦੇ ਵਾਧੇ ਨੂੰ ਕੁਝ ਹੱਦ ਤੱਕ ਠੱਲ ਪਾਈ ਗਈ ਹੈ ਪਰ ਮਹਾਰਾਸ਼ਟਰ, ਕਰਨਾਟਕ ਤੇ ਮੱਧ ਪ੍ਰਦੇਸ ਦੇ ਪਿਆਜ਼ ਪੈਦਾ ਕਰਨ ਵਾਲੇ ਮੁੱਖ ਜ਼ਿਲਿ੍ਆਂ ਵਿੱਚ ਭਾਰੀ ਵਰਖਾ ਨੇ ਖੜੀ ਖਰੀਫ ਫਸਲਾਂ ਨੂੰ ਭੰਡਾਰ ਕੀਤੇ ਪਿਆਜ਼ਾਂ ਅਤੇ ਬੀਜ਼ ਨਰਸਰੀਆਂ ਨੂੰ ਨੁਕਸਾਨ ਪਹੁੰਚਾਇਆ ਹੈ । ਮੌਸਮ ਦੀਆਂ ਇਹਨਾਂ ਗਤੀਵਿਧੀਆਂ ਦੇ ਫਲਸਰੂਪ ਪਿਆਜ਼ ਦੀਆਂ ਕੀਮਤਾਂ ਵਿਚ ਤੇਜੀ ਨਾਲ ਵਾਧਾ ਹੋਇਆ ਹੈ ।
ਸਰਕਾਰ ਨੇ ਰਬੀ ਪਿਆਜ਼ 2020 ਤੋਂ ਪਿਆਜ਼ ਦੇ ਬਫਰ ਸਟਾਕ ਬਣਾਏ ਹੋਏ ਹਨ ਕੀਮਤਾਂ ਨੂੰ ਕਾਬੂ ਵਿੱਚ ਰੱਖਣ ਲਈ ਸਤੰਬਰ 2020 ਦੇ ਦੂਜੇ ਅੱਧ ਤੋਂ ਇਹ ਬਫਦ ਸਟਾਕ ਪੜਾਅਵਾਰ ਮੁੱਖ ਮੰਡੀਆਂ ਲਈ ਜਾਰੀ ਕੀਤਾ ਗਿਆ ਹੈ ਤਾਂ ਜੋ ਪਰਚੂਨ ਖਰੀਦਦਾਰਾਂ ਨੂੰ ਜਿਵੇਂ ਸਫਲ, ਕੇਂਦਰੀ ਭੰਡਾਰ ਅਤੇ ਐਨ.ਸੀ.ਸੀ.ਐਫ. ਅਤੇ ਸੂਬਾ ਸਰਕਾਰਾਂ ਨੂੰ ਆਉਂਦੇ ਦਿਨਾਂ ਵਿਚ ਅਜਿਹਾ ਹੋਰ ਕੀਤਾ ਜਾਵੇਗਾ। ਪਿਆਜ਼ ਦੇ ਆਯਾਤ ਲਈ ਸਰਕਾਰ ਨੇ 15 ਦਸੰਬਰ 2020 ਤੱਕ ਫਾਈਟੋ ਸੈਨੇਟਰੀ ਸਰਟੀਫਿਕੇਟ ਤਹਿਤ ਪਲਾਂਟ ਕੁਆਰਟੀਨ ਆਰਡਰ 2003 ਦੇ ਵਧੀਕ ਐਲਾਨਨਾਮੇ ਅਤੇ ਫੁੰਮੀਗੇਸ਼ਨ ਲਈ ਸ਼ਰਤਾਂ ਨੂੰ 21/10/2020 ਨੂੰ ਨਰਮ ਕੀਤਾ ਹੈ । ਦੇਸ਼ ਵਿੱਚ ਵਧੇਰੇ ਪਿਆਜ਼ਾਂ ਦੇ ਆਯਾਤ ਲਈ ਭਾਰਤੀ ਹਾਈ ਕਮਿਸ਼ਨਾਂ ਨੂੰ ਸੰਬੰਧਿਤ ਦੇਸ਼ਾਂ ਵਿੱਚ ਵਪਾਰੀਆਂ ਨਾਲ ਸੰਪਰਕ ਕਰਨ ਲਈ ਕਿਹਾ ਗਿਆ ਹੈ । ਆਯਾਤ ਪਿਆਜ਼ਾਂ ਦੀਆਂ ਅਜਿਹੀਆਂ ਖੇਪਾਂ ਜੋ ਭਾਰਤੀ ਬੰਦਰਗਾਹ ਤੇ ਬਿਨਾ ਫੁੰਮੀਗੇਸ਼ਨ ਅਤੇ ਇੰਡੋਰਸਮੈਂਟ ਤੋਂ ਆਉਣਗੀਆਂ ਨੂੰ ਭਾਰਤ ਵਿੱਚ ਆਯਾਤ ਕਰਨ ਵਾਲੇ ਐਕਰੀਡੇਟਿਡ ਟਰੀਟਮੈਂਟ ਪ੍ਰੋਵਾਈਡਰ ਰਾਹੀਂ ਫੁੰਮੀਗੇਟ ਕੀਤਾ ਜਾਵੇਗਾ । ਅਗਰ ਨੀਮਾਟੋਡ ਦੀਆਂ ਜੜ੍ਹਾਂ ਅਤੇ ਬਲਵ  ਜਾਂ ਪਿਆਜ਼ ਮੈਗੌਟ  ਦਾ ਪਤਾ ਲਗਦਾ ਹੈ ਤਾਂ ਇਸ ਨੂੰ ਫੁੰਮੀਗੇਸ਼ਨ ਰਾਹੀਂ ਖਤਮ ਕੀਤਾ ਜਾਵੇਗਾ ਅਤੇ ਖੇਪਾਂ ਨੂੰ ਹੋਰ ਵਧੀਕ ਇੰਸਪੈਕਸ਼ਨ ਫੀਸ ਤੋਂ ਵਗੈਰ ਜਾਰੀ ਕੀਤਾ ਜਾਵੇਗਾ । ਆਯਾਤ ਕਰਨ ਤੋਂ ਇਕ ਅੰਡਰਟੇਕਿੰਗ ਲਈ ਜਾਵੇਗੀ ਕਿ ਪਿਆਜ਼ ਸਿਰਫ ਖਪਤ ਲਈ ਵਰਤੇ ਜਾਣਗੇ ਨਾ ਕਿ ਪ੍ਰਸਾਰ ਲਈ । ਪਿਆਜ਼ਾਂ ਦੀਆਂ ਅਜਿਹੀਆਂ ਖੇਪਾਂ ਜੋ ਖਪਤ ਲਈ ਹੋਣਗੀਆਂ ਉਪਰ ਪੀ.ਕਿਊ ਆਰਡਰ 2003 ਤਹਿਤ ਆਯਾਤ ਦੀਆਂ ਸ਼ਰਤਾਂ ਦੀ ਨਾ ਪਾਲਣਾ ਕਾਰਣ ਕਰਕੇ 4 ਗੁਣਾਂ ਵਧੀਕ ਇੰਸਪੈਕਸ਼ਨ ਫੀਸ ਨਹੀਂ ਲਈ ਜਾਵੇਗੀ ।
ਲੱਗਭੱਗ 37 ਐਲ.ਐਮ.ਟੀ. ਖਰੀਫ ਫਸਲ ਮੰਡੀਆਂ ਵਿਚ ਆਉਣ ਦੀ ਸੰਭਾਵਨਾ ਹੈ ਜੋ ਵਧ ਰਹੀਆਂ ਕੀਮਤਾਂ ਤੋਂ ਨਿਜਾਤ ਦੇਵੇਗੀ ।
ਏ.ਪੀ.ਐਸ/ਐਸ.ਜੀ.
(Visitor Counter : 149